Cimberidini

Cimberidini er en artsfattig gruppe av snutebiller. De er regnet som de mest primitive i snutebille-gruppen (Curculionoidea). Både larver og voksne lever av pollen, de aller fleste artene på hannkongler av bartrær. Det finnes én art i Norge.

 Utseende 
Små (2 – 5 mm), avlange biller, mørke på farge. Oversiden er kledt med fine, utstående hår. Hodet er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. Brystskjoldet (pronotum) er omtrent så langt som bredt, markert smalere enn dekkvingene, sett ovenfra avrundet firkantet. Dekkvingene er parallellsidige, med markerte «skuldre», kraftig punkterte, men uten tydelige punktrekker. Beina er middels lange, slanke, føttene er fire-leddete med det tredje leddet dypt delt i to fliker.

 Levevis 
Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. Artene i denne gruppen lever på furu-slekten (Pinus). Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien barblomstsnutebiller, Nemonychidae Bedel, 1883
 Underfamilien furublomstsnutebiller, Cimberidinae des Gozis, 1882
 Stammen Cimberidini' des Gozis, 1882
 Slekten Acromacer Kuschel, 1989 - én art, Nord-Amerika
 Acromacer bombifrons (LeConte, 1876)
 Slekten †Baissimberis Gratshev & Legalov, 2014 (fossil)
 †Baissimberis prodigiosus Gratshev & Legalov, 2014
 Slekten †Chinocimberis Legalov, 2009 (fossil)
 †Chinocimberis angustipecteris (Liu, Ren & Tan, 2006)
 †Chinocimberis dispersus Gratshev & Legalov, 2014
 †Chinocimberis longidigitatus (Ren, 1995)
 †Chinocimberis magnoculi (Liu, Ren & Tan, 2006)
 Slekten Cimberis des Gozis, 1882 - 8 arter, Holarktisk
 Cimberis attelaboides (Fabricius, 1787) – i Norge
 Cimberis bihirsutus Hatch, 1972
 Cimberis compta (LeConte, 1876)
 Cimberis decipiens Kuschel, 1989
 Cimberis elongata (LeConte, 1876)
 Cimberis parvulus Hatch, 1972
 Cimberis pilosa (LeConte, 1876)
 Cimberis turbans Kuschel, 1989
 Slekten Pityomacer Kuschel, 1989 - tre arter, Nord-Amerika
 Pityomacer carmelites Kuschel, 1989
 Pityomacer nugax Kuschel, 1989
 Pityomacer pix Kuschel, 1989

 Referanser 

 Kilder 
 Kuschel, G. 1983. Past and present of the relict family Nemonychidae (Coleoptera, Curculionoidea). Geo Journal 7: 499-504.
 Legalov, A.A. (2017) Contribution to the knowledge of the family Nemonychidae (Coleoptera) with descriptions of new taxa. Ukrainian Journal of Ecology 7(2): 64–87. 

 Eksterne lenker Cimberis attelaboides: . Nemonyx lepturoides'': 
 

Snutebiller
Biller formelt beskrevet i 1882